Palača u Mafri
<s>Kraljevska rezidencija Marfa nalazi se 30  km sjeverozapadno od Lisabona, Portugal.</s><s>Izgradio ju je kralj Žoao V Portugalski  počevši od 1711., a završena je 1755 godine po njegovom shvatanju koncepcije monarhije i države.</s>

<s>U ovoj impozantnoj četvorougaonoj građevini nalaze se kraljeva i kraljičina palata, kraljevska kapela u obliku rimske barokne bazilike, franjevački samostan i biblioteka koja sadrži 36.000 svezaka.</s>

<s>Svjetska baština 
Kompleks se  sastoji od Cerco vrta geometrijskog rasporeda i kraljevog lovnog parka (Tapada) što je sve zajedno ilustracija moći portugalskog kraljevstva.</s><s>Žoao V je usvojio rimske i italijanske barokne arhitektonske i umjetničke modele i naručio umjetnička djela koja Mafru čine izuzetnim primjerom italijanskog baroka.</s>

<s>Ovaj ogromni kompleks, većim dijelom izgrađen od lokalnog lioz krečnjaka, s površinom od skoro 40.000 m² jedna je od najvećih kraljevskih palača.</s><s>Pročelje je dugo 220 metara, a cijeli kompleks obuhvata 37.790  m² s oko 1.200 soba, više od 4.700 vrata i prozora, te 156 stepeništa.</s>

<s>Projektovao ju je njemački arhitekt Johann Friedrich Ludwig kao simetričan kompleks u kojem sredinju osu zauzima bazilika i nastavlja se po dužini kroz glavnu fasadu (dugu 220 m) do dva tornja s gomoljastom kupolom.</s><s>Zgrade samostana nalaze se iza glavne fasade, a u njima se nalazi i velika biblioteka s oko 30.000 rijetkih knjiga.</s><s>Bazilika je ukrašena s nekoliko italijanskih kipova i uključuje šest orgulja i dva kariljona od 98 zvona u tornjevima bazilike.</s>

<s>Palača 
Prostrani kraljevski apartmani smješteni su na drugom spratu, kraljevi na kraju palače, a kraljičini udaljeni 200 m na drugom kraju.</s><s>Lovačka trofejna soba (Sala dos Troféus) ukrašena je brojnim lobanjama jelena, namještaj je izrađen od rogova i prekriven jelenjom kožom, a čak su i svijećnjaci napravljeni od jelenjih rogova.</s><s>Galerija Benedikta (Sala da Benção) graniči s gornjim nivoom bazilike.</s><s>Kraljevska porodica mogla je ovdje prisustvovati molitvi, sjedeći kraj prozora koji se otvarao u baziliku.</s>

<s>Godine 2019. rezidencija je uvrštena na UNESCO-ov popis svjetske baštine.</s>

<s>Fotogalerija</s>

<s>Izvori</s>

<s>Svjetska baština u Portugalu
Palače</s>

